
Grondwetlike regte en verantwoordelikhede
Les 2 – Eksamenoefeningwerkkaart MEMO
Kwartaal 2: Week 1 - 3


Aktiwiteit 1

1.1   Watter TWEE menseregte word deur 'n rassistiese opmerking geskend?            		     (2x1)(2)				(Laer Orde)
         Reg op gelykheid ✓  Reg op waardigheid ✓

1.2   Beskryf TWEE maniere hoe die persoon kon gevoel het toe hulle die opmerking oor die onderwyser 
        gehoor het en waarom die persoon so gevoel het.             					     (2x2)(4)
				(Middel Orde)

Die persoon het gevoel dit is nie reg nie ✓ en dit was onaanvaarbaar. ✓
Die persoon het so gevoel omdat hulle die grondwetlike waardes waardeer ✓ om mense met gelykheid, respek en waardigheid te behandel. ✓ Hulle het nie saamgestem om iemand anders so te behandel nie. ✓
Dit het hulle ongemaklik laat voel, ✓ dit het teen hul innerlike waardes gegaan ✓ en innerlike konflik veroorsaak omdat hulle gevoel het dat iets daaraan gedoen moet word ✓ dat iemand anders nie so behandel moet word nie. ✓
Dit het hulle ontsteld/kwaad gemaak ✓ dat ander mense op hierdie manier van iemand kon praat. ✓

1.3   Stel EEN praktiese manier voor waarop iemand die bogenoemde menseregteskending kan hanteer. 
                                                      									     (1x2)(2)
									(Hoër Orde)

Respekteer jouself en die regte van ander, ✓ spreek die skending met jou portuurgroep aan. ✓
Jy moet die saak met jou maats aanspreek. ✓ As jy dit nie doen nie, sal dit jou ongemaklik laat voel omdat dit teen jou innerlike waardes gaan. ✓
Praat met 'n volwassene wat jy vertrou wat jou oor die situasie kan adviseer ✓ sodat jy teen sulke oortredings kan uitpraat. ✓







Aktiwiteit 2

2.1   Lys TWEE redes waarom mense met MIV/Vigs dikwels nie met gelyke regte behandel word nie.
     (2x1)(2) 
(Laer Orde)

Hulle word dikwels anders behandel omdat daar 'n baie negatiewe stigma verbonde aan die siekte. ✓
Mense is bang vir diegene wat met MIV/vigs leef, aangesien hulle nie altyd genoeg daarvan weet nie en bekommerd is dat hulle dit kan kry. ✓ 
Daar is 'n hoë koste verbonde aan die gesondheidsorg van die siekte. ✓
Soms wil mense hulle nie aanstel nie omdat hulle bang is dat hul te veel afwesig sal wees weens siekte ✓ of dit aan iemand anders oordra. ✓
	
2.2   Identifiseer TWEE regte/behoeftes wat deur mense, met MIV/Vigs, aanspreek moet word om hul siekte te bestuur.                									     (2x2)(4)
(Middel Orde) 

Hulle benodig toegang tot gesondheidsorg en berading - insluitend advies oor dieet, ARV's en berading. ✓ Hul versorgers het ook hulp nodig. Almal wat betrokke is, moet gevoelens van depressie, hartseer en trauma hanteer – almal het toegang tot beradingsdienste nodig. ✓

Mense met MIV het toegang tot inligting nodig ✓ - akkurate inligting om hul siekte te verstaan en te bestuur; ingeligte keuses oor behandeling ens. ✓

Hulle het die reg op privaatheid - reg om mediese inligting privaat te hou. ✓ Gesondheidsorgwerkers mag nie jou inligting deel of jou anders behandel as jy MIV-positief is nie. ✓

2.3   Stel TWEE praktiese strategieë voor wat geïmplementeer kan word om mense wat met HIV/Vigs leef,
        te help om meer gelyk in skole behandel te word.                                 			     (2x2)(4) 
						(Hoër Orde)

Opvoeding en bewustheid van MIV ✓ sodat daar openlik daaroor gepraat kan word en die stigma wat daaraan geheg kan word verwyder word. ✓ Hulle wil soos almal behandel word. ✓  
Hulle kan voorsien word van ondersteuning en aanmoediging ✓ sodat dit kan help om die spanning en stresvolle situasies te verminder. ✓  Moedig hulle aan om mediese behandeling te kry as hulle siek is. ✓
Die skool kan gesonde kos by die snoepie voorsien ✓ sodat hulle 'n gesonde en gebalanseerde dieet kry. ✓
Die skool kan 'n goeie ondersteuning- en inhaalstelsel bied ✓ om leerders by te staan wanneer hulle siek of afwesig is. ✓
Die skool kan 'n ondersteuningsgroep of berading bied ✓ vir diegene wat sukkel om die gevoelens van depressie, hartseer, trauma, ens., te hanteer. ✓

